**Datum: 28.2.2025. SAOPŠTENJE ZA MEDIJE**

**Dobit m:tel-a u 2024. godini više od 80 miliona konvertibilnih maraka**

Kompanija m:tel je poslovnu 2024. godinu završila sa neto dobiti od 80,1 miliona KM čime je nastavljen trend pozitivnog poslovanja, te osigurana stabilnost i dugoročni rast kompanije.

Sama dobit ostvarena u 2024. godini nije uporediva sa rezultatom ostvarenim u 2023. godini, koji se u značajnom iznosu odnosio na realizaciju strateške odluke Uprave kompanije o prodaji antenskih stubova, odnosno uloga u društvu Sky Towers Infrastructure.

Međutim, ako poredimo rezultate iz redovnog poslovanja, poslovni prihodi kompanije su porasli za 4,57% u odnosu na one ostvarene u 2023. godini, što pokazuje da je osnovna poslovna aktivnost nastavila da raste i ostvaruje stabilne rezultate, uprkos teškim tržišnim uslovima. Takođe, poslovni rashodi su povećani za 8,38%, što je rezultat posvećenosti daljem ulaganju u rast kompanije.

Posmatrana godina se može okarakterisati kao godina makroekonomske neizvjesnosti koja je sa sobom donijela specifične izazove kojima je bilo potrebno upravljati.

Uprava kompanije kontinuirano radi na uspostavljanju ravnoteže između ostvarivanja dobiti, investiranja u rast kompanije i unapređenja usluga, a sve s ciljem da se zadovolje potrebe svih ključnih interesnih grupa – korisnika, akcionara i poslovnih partnera.

Ključne riječi: m:tel, mtel poslovanje, mtel 2024

Izvor fotografija: m:tel PR